Ferrara

Ferrara je talianske mesto v oblasti Emilia-Romagna, hlavné mesto rovnomennej provincie. Leží na rieke Pád a od roku 1995 je súčasťou Svetového dedičstva UNESCO.

Nachádza sa tu univerzita (Università degli Studi di Ferrara) a arcibiskupstvo (arcidiecéza Ferrara-Comacchio). Ekonomika je historicky založená na poľnohospodárskej výrobe, ale nachádzajú sa tu aj rôzne priemyselné podniky, najmä v petrochemickom priemysle a stredisko pre malé a stredné podniky.

Dejiny 
V 4. storočí bolo vo Ferrare zriadené biskupstvo a mesto sa v druhej polovici 6. storočia stalo centrom jedného z longobardských vojvodstiev. V 12. storočí získala Ferrara samosprávu (člen Lombardskej ligy) a od roku 1196, resp. 1208, bola s krátkou prestávkou pod vládou rodu Este, keď Azzo I. bol zároveň markgrófom z Este (zo začiatku s titulom podesta). Od roku 1240 vládol rod Este vo Ferrare s titulom kniežat a ovládol odtiaľ i Modenu (1260/1288) a Reggio v Emilii. V rokoch 13081317 sa Ferrara dočasne ocitla pod vládou Benátok a vzápätí pápežov.

V roku 1471 bola Ferrara povýšená na vojvodstvo pod zvrchovanosťou Vatikánu, ktorý v roku 1597 územie (po vymretí priamej línie panujúceho rodu) pripojil a ktorému patrila až do roku 1860/1861, kedy bola pripojená k Talianskemu kráľovstvu.

Vývoj počtu obyvateľov 
Počet obyvateľov

Osobnosti mesta 
 Francesco del Cossa (* 1436 – † 1477), taliansky maliar
 Girolamo Savonarola (* 1452 – † 1498), taliansky náboženský a politický reformátor, dominikán
 Lorenzo Costa (* 1460 – † 1535), taliansky renesančný maliar
 Isabella d'Este (* 1474 – † 1539), markíza z Mantovy, významná postava talianskej renesancie a jedna z najvýznamnejších postáv vtedajšej politiky a kultúry
 Giovanni Boldini (* 1842 – † 1931), taliansky, vo Francúzsku pôsobiaci žánrový maliar a portrétista
 Italo Balbo (* 1896 – † 1940), taliansky letec a veliteľ tzv. čiernych košieľ a verný nasledovník Benita Mussoliniho
 Michelangelo Antonioni (* 1912 – † 2007), taliansky filmový režisér a scenárista
 Giorgio Bassani (* 1916 – † 2000), taliansky románopisec, básnik a esejista

Partnerské mestá 
  Highland Park, USA
  Kaufbeuren, Nemecko
  Koper, Slovinsko
  Krasnodar, Rusko
  Lerida, Španielsko
  Saint-Étienne, Francúzsko
  Sarajevo, Bosna a Hercegovina
  Swansea, Veľká Británia
  Szombathely, Maďarsko
  Tartu, Estónsko
  Žilina, Slovensko

Referencie

Iné projekty

Externé odkazy 
 Oficiálna stránka

Zdroj 

 
Mestá v regióne Emilia-Romagna
Lokality Svetového dedičstva v Taliansku